Ravshan Doʻrmonov

Ravshan Chorshanbiyevich Doʻrmonov (1971-yil 4-mart, Termiz – 24-oktyabr 2018-yil, Termiz) – Sovet va oʻzbek sobiq futbolchisi, hujumchi pozitsiyasida oʻynagan.

 Futbolchilik faoliyati 
Ravshan akalari singari faoliyatini Termizning „Surxon“ klubida 1989-yilda boshlagan. Termiz jamoasida bir mavsum oʻynagach 1990-yilgi mavsumda Samarqandning „Dinamo“ klubida oʻynagan. 1991-yilgi mavsumda Fargʻonaning „Neftchi“ jamoasidan taklif olgan va yarim mavsum davomida Fargʻona klubi tarkibida 1991-yilgi SSSR Birinchi ligasida ishtirok etgan. 1991-yilning yoz oyida „Surxon“ jamoasiga qaytib SSSR Ikkinchi ligasi oʻynagan. 1992-yilda yana „Neftchi“ jamoasiga qaytdi va yozgi transfer oynasida Margʻilonning „Atlaschi“ jamoasiga tarkibiga oʻtgan. 1993-yilgi mavsumda Termizga, „Surxon“ klubiga qaytdi va uch mavsum davomida eng yaxshi toʻpurariga aylandi. 1996-yilgi mavsumda Toshkentning „MHSK“ klubi bilan shartnoma imzolagan va bir yarim mavsum davomida Toshkent klubi tarkibida oʻynagan. 1997-yil mavsumning ikkinchi qismida Termizga qaytdi va 2000-yilgacha „Surxon“ klubi tarkibida oʻynagan. 2000-yilgi mavsumda „Buxoro“ jamoasida oʻynagan. 2001—2002-yilgi mavsumda „Surxon“ jamoasida oʻynagan. 2003-yilgi mavsumda Jizzaxning „Soʻgʻdiyona“ klubida oʻynagan. 2004-yilgi mavsumda Gʻuzorning „Shoʻrtan“ klubida oʻynagan. 2005-yilgi mavsumda „Xorazm“ jamoasida oʻynagan. 2006-yilgi mavsumda Termizga qaytgan va shu yilning oʻzida „Surxon“ klubida faoliyatini yakunlagan.

 Murabbiylik faoliyati 
Ravshan murabbiylik faoliyatini oʻzining asosiy faoliyati oʻtgan jamoasi, Surxon klubida boshlagan. 2010—2011-yillarda „Surxon“ klubida bosh murabbiylik qilgan. Shundan soʻng Termiz klubida bir necha yil boshqa lavozimlarda ham faoliyat yuritgan. Ravshan 2018-yil 24-oktyabrda Termizda vafot etgan. vafotidan soʻng bir necha bor faxriylar va Ravshan doʻstlari oʻrtasida Ravshan Doʻrmonov xotira turniri oʻtkazildi.

 Yutuqlar 

 Oʻzbekiston Superligasi uchinchi oʻrin: 1996
 Oʻzbekiston Pro ligasi gʻolibi: 2003
 Oʻzbekiston Pro ligasi ikkinchi oʻrin: 1993, 2004

 Shaxsiy hayot 
Ravshan Doʻrmonovning Ikki akasi Abdusamad va Rustam Doʻrmonov ham futbolchi boʻlib uch aka uka bir vaqtda „Neftchi“ (Fargʻona) klubida oʻynagan.

 

 

 Ravshan Doʻrmonov Footballfacts saytida futbolchi profili
 Ravshan Doʻrmonov Transfermarkt saytida futbolchi profili

Turkum:1971-yilda tugʻilganlar
Turkum:4-martda tugʻilganlar
Turkum:2018-yilda vafot etganlar
Turkum:24-oktyabrda vafot etganlar
Turkum:Kishilar
Turkum:Surxondaryo viloyati kishilari
Turkum:Alifbo boʻyicha futbolchilar
Turkum:Alifbo boʻyicha futbol murabbiylari
Turkum:SSSR erkak futbolchilari
Turkum:Oʻzbekistonlik erkak futbolchilari
Turkum:Surxon klubi futbolchilari
Turkum:Neftchi (Fargʻona) futbolchilari
Turkum:Atlaschi FC futbolchilari
Turkum:Dinamo Samarqand futbolchilari
Turkum:MHSK klubi futbolchilari
Turkum:Buxoro klubi futbolchilari
Turkum:Soʻgʻdiyona Jizzax futbolchilari
Turkum:Xorazm futbolchilari
Turkum:Shoʻrtan klubi futbolchilari
Turkum:Oʻzbekiston Superligasi futbolchilari
Turkum:Oʻzbekiston Pro ligasi futbolchilari
Turkum:Oʻzbekistonlik futbol murabbiylari
Turkum:Surxon murabbiylari
Turkum:Oʻzbekiston Pro ligasi murabbiylari